**Қазақстан Республикасы Парламенті Мәжілісінің депутаттарына**

(тізім бойынша)

*2024 жылғы 31 қаңтардағы*

*№ ДС-24 сауалға*

**Құрметті депутаттар!**

Ауыл шаруашылығы статистикасының дұрыстығын қамтамасыз етуге қатысты депутаттық сауалдарыңызды қарап, мынаны хабарлаймын.

***Әкімдіктердің жұмысын сенімді бизнес-көрсеткіштер тұрғысынан бағалау өлшемшарты ретінде пайдаланылатын өнім көлемі индексінің көрсеткішін ауыстыруға қатысты***

Қазіргі уақытта «түпкілікті нәтижеге бағдар» қағидаты бойынша мемлекеттік органдарды бағалау жүйесін оңтайландыру жұмысы жүргізілуде.

Мәселен, мемлекеттік органдардың қызметіне жыл сайын операциялық бағалау жүргізу алып тасталады бұл бағалау, облыстардың, республикалық маңызы бар қалалардың, астананың даму жоспарларының мақсаттарына қол жеткізуді қамтиды.

Осыған байланысты мемлекеттік органдардың нәтижелерін бағалаудың жаңа тәсілдерін әзірлеу бойынша жұмыс жүргізілуде, сондықтан әкімдердің жұмысын бағалау өлшемшарттары мен көрсеткіштерін өзгерту бойынша ұсыныстар осы жұмыс шеңберінде пысықталатын болады.

***Мал басын есепке алудың ақпараттық жүйесін интеграциялау арқылы статистикалық есептілікті жүргізуге қатысты***

Статистикалық жүйені, Ұлттық статистика бюросын реформалаудың негізгі бағыттарын әзірлеу мақсатында Стратегиялық жоспарлау және реформалар агенттігі *(бұдан әрі – Бюро)* Мемлекеттік статистика мен ұлттық деректер экожүйесін дамыту тұжырымдамасын *(бұдан әрі – Тұжырымдама)* әзірледі, Мемлекеттік статистика мен ұлттық деректер экожүйесін дамытудың   
2023 – 2025 жылдарға арналған жол картасын бекітті.

Жол картасы шеңберінде Бюро мен Цифрлық даму, инновациялар және аэроғарыш өнеркәсібі министрлігі, Ауыл шаруашылығы министрлігінің «Ауыл шаруашылығы жануарларын бірдейлендіру» ақпараттық жүйесі (*бұдан әрі – АШЖБ АЖ)* арасындағы техникалық ерекшелік шеңберінде ұсынылатын ғарыштық мониторинг деректерімен жекелеген индикаторлар бойынша салыстыру жөніндегі іс-шараларды жүргізеді.

Бұл шаралар бастапқы ақпараттың сапасын жақсартуға және әкімшілік дереккөздерге (әкімдіктерге) және респонденттерге қатысты профилактикалық бақылауды бастауға мүмкіндік берді.

Сондай-ақ АШЖБ АЖ эталондық жүйе ретінде пайдалану бойынша жұмыс жүргізілуде, кейіннен мал басын статистикалық байқау және шаруашылық бойынша есепке алу шеңберінде есепке алу алып тасталады.

Респонденттердің экономикалық белсенділігін талдау мақсатында Қаржы министрлігі Мемлекеттік кірістер комитетінің *(бұдан әрі – Қаржымині МКК)*, Еңбек және халықты әлеуметтік қорғау министрлігінің және т.б. дерекқорларынан ақпарат пайдаланылады.

***Анықтама:*** *статистиканың басқа салалары бойынша қосымша: деректердің жеделдігі мен сапасын арттыру мақсатында Бюро пилоттық режимде инфляцияны құру үшін сатып алушы нақты төлеген бақылау-касса машиналарының фискалдық деректерін(бұдан әрі – ФДҚ) пайдалануға кірісті.*

*Деректерді өңдеу әдістемесі анықталды, эксперименттік есептеу жүргізіледі. Халықаралық валюта қоры (бұдан әрі – ХВҚ) тарапынан халықаралық стандарттарға сәйкестікке үлкен деректерді пайдалана отырып, тұтыну бағалары индексін есептеу әдіснамасының валидациясын алу жоспарлануда.*

Сонымен қатар Бюро өзара іс-қимыл туралы регламенттер/келісімдер жасасу арқылы басқа мемлекеттік органдардың ақпараттық жүйелерінен түсетін әкімшілік деректер негізінде жаңартылатын цифрлық статистикалық тіркелімдер жүйесін *(бұдан әрі – ЦСТ)* құру бойынша жұмыс жүргізуде. ЦСТ-ні іске асырудың мақсаты есепті жүктемені азайту және әкімшілік деректер негізінде қалыптастырылатын статистикалық ақпараттың дұрыстығын арттыру.

Сонымен қатар Ауыл шаруашылығының цифрлық тіркелімі әзірлену сатысында. Алдағы уақытта экономиканың барлық салалары бойынша цифрлық тіркелімдер құру және оларды мемлекеттік органдар мен баламалы көздердің деректері негізінде өзектендіру жоспарлануда.

Қазіргі уақытта бюроның «е-Статистикасы» әкімшілік деректерді алу және оларды статистикалық ақпаратты жасауда және статистикалық тіркелімдерді өзектілендіруде пайдалану үшін мемлекеттік органдардың 17 ақпараттық жүйесімен интеграцияланған.

Сондай-ақ Бюрода бюроның консультативтік кеңесші органы – әдіснамалық кеңес жұмыс істейді, оның функцияларына халықаралық қағидаттарға сәйкес статистикалық әдіснаманы дамыту, жаңа жалпымемлекеттік статистикалық байқауларды әзірлеу немесе жұмыс істеп тұрғандарын қайта қарау кезінде статистикалық құралдарды оңтайландыру кіреді.

Жалпымемлекеттік нысандардың жобаларын қарау мақсатында мүдделі мемлекеттік органдар мен «Атамекен» ҰКП өкілдерінің, сондай-ақ ерікті негізде қатысуға ниет білдірген респонденттердің қатысуымен жұмыс тобының отырысы өткізіледі.

***Жергілікті әкімдердің өтініші бойынша өндірілген өнім көлемі ұлғайған жағдайда шаруа қожалығына салынатын салық мөлшерін ұлғайтуға қатысты***

Салық кодексіне сәйкес АӨК субъектілері заңды тұлғалар үшін салықты 70 %-ке азайтуды көздейтін жалпы белгіленген салық салу режимін   
(КТС мөлшерлемесі 10 %) де, ауыл шаруашылығы өнімін өндірушілер үшін арнайы салық режимдерін де:

1) ауыл шаруашылығы өнімдерін өндірушілер мен ауыл шаруашылығы кооперативтері үшін;

2) шаруа немесе фермер қожалықтары үшін қолдана алады

Ауыл шаруашылығы өнімін өндірушілер мен ауыл шаруашылығы кооперативтері үшін арнаулы салық режимінде корпоративтік табыс салығының немесе жеке табыс салығының (төлем көзінен ұсталатын салықтардан басқа), әлеуметтік салықтың, мүлік салығының, көлік құралдарына салынатын салықтың жалпыға бірдей белгіленген тәртіппен есептелген сомаларын 70 %-ға азайту көзделген.

Бұл ретте АӨК-нің салық базасы жеңілдікті салық салуға жататынын ескере отырып, өндірілетін өнімнің өсуі салық түсімдерінің өсуіне айтарлықтай әсер етпейді.

Сонымен қатар бірыңғай жер салығын *(бұдан әрі – БЖС)* төлеу негізінде шаруа, фермер қожалықтары үшін арнаулы салық режимі қолданылады, ол салықтар мен төлемдердің 6 түрін *(жеке табыс салығы, жер салығы, көлік салығы, мүлік салығы, әлеуметтік салық, қоршаған ортаға эмиссия үшін төлем)* алмастырады.

Акцизделетін тауарларды өндіру, қайта өңдеу және өткізу жөніндегі қызметті қоспағанда, салық кезеңі ішінде ауыл шаруашылығы өнімін, өз өндірісінің ауыл шаруашылығы өнімін қайта өңдеу өнімдерін өткізуден алынған табыс БЖС бойынша салық салу объектісі болып табылады. Салық салу объектісі бойынша мөлшерлеме көрсетілген табыстың 0,5 %-ын құрайды.

Бұл ретте салықтың түрі сатылған өнім көлеміне байланысты болғандықтан, өндірілген өнім көлемі есептелген БЖС-ге әсер етпейді.

**О. Бектенов**

**Қазақстан Республикасы Парламенті Мәжілісінің депутаттары:**

**1. А.А. Қожаназаров**

**2. Р.А. Берденов**

**3. О.Х. Құспеков**

**4. Н. Тау**

**5. Д.Р. Наумова**

*А. Тоқтарова*

*75-00-33*